      ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.06 ÷ 30.06.2014 г.

През периода 01.06.2014 г. ÷ 30.06.2014 г. експертите на РИОСВ – Монтана са извършили 87 проверки на 86 обекта. Съставени са 10 акта и са  издадени 7 наказателни постановления на обща стойност 4 150 лв. Дадени са четиринадесет предписания.  Постъпилите суми от наложени санкции са 2 021,35 лв.
Най-важните акценти в извършената месечна контролна дейност на РИОСВ – Монтана: 
· Комплексни проверки;
· Проверки на обекти с издадени комплексни разрешителни;
· Проверки по изпълнение на годишния план на РИОСВ – Монтана.
През месец юни 2014 г. са извършени, съгласно заповеди на директора на РИОСВ – Монтана шест комплексни проверки в изпълнение на годишния план за контролната дейност на РИОСВ – Монтана, целящи установяване съответствието на дейността с изискванията на екологичното законодателство на следните обекти: „Ирели” ООД, гр. Пазарджик – обект в гр. Монтана за производство на играчки; „Гипс” АД, с Кошава, общ. Видин - добив и производство на гипс и гипсови смеси;  СД „Сираков и сие” с. Бързия, общ. Берковица – дървопреработка и производство на мебели; „България флуорит” ЕООД, гр. София – обект за добив и обогатяване на флуоритова суровина в гр. Чипровци; „ЗАИ” АД, гр. Берковица – производство на абразивни инструменти; „Компас” ООД, с. Комарево, общ. Берковица – производство на месни консерви Докладите от комплексните проверки са публикувани на интернет страницата на РИОСВ – Монтана.

Компонент „Води”
През месец юни 2014 г. е извършена проверка на КС (канализационна система) на гр. Вълчедръм, съгласно изпълнение на условията в издадено разрешително за заустване на отпадъчни води. При проверката е констатирано, че във връзка с  изграждане на обект „Доизграждане , реконструкция и рехабилитация на водопроводната мрежа” и „Рехабилитация и реконструкция на канализационната мрежа и изграждане на ПСОВ” има издадено разрешение за строеж и е отредена площадка за ПСОВ. Изготвен е и е утвърден проект, като ще се проведе процедура за финансиране на същия на следващ етап. 
През отчетния период е извършена проверка  на „Еко Милк Видин” АД, с. Кошава - млекопреработка. При проверката е установено, че през 2014 г. е сменена собствеността и името на дружеството, за което РИОСВ – Монтана не е уведомена. Фирмата притежава издадено разрешително за заустване от БДУВДР – Плевен. Работните дни през 2013 г. са ограничени и са в зависимост от заявените поръчки. Не са представени протоколи от извършен собствен мониторинг през 2013 г. както и доклад по изпълнение на условията в издаденото разрешение за заустване, за което на управителя е съставен акт  за нарушение на чл. 200, ал. 1, т. 4 от Закона за водите. 
Извършена е проверка на „Етап адрес” АД, с. Бързия – обект за бутилиране на минерална вода в с. Бързия, съгласно изискванията на Закона за водите. При проверката е констатирано, че дружеството изпълнява заложените условия в издаденото разрешение за заустване на отпадъчни и битово – фекални води, като същите се пречистват в локална ПСОВ преди заустване.  
През отчетния период е извършена проверка  на „Ел Би Булгарикум” АД, гр. София, обект за производство на млечни продукти в гр. Видин и съставяне на протокол за налагане на имуществена санкция, за превишаване на норми по показател БПК5  в отпадъчни води, по данни от анализ, вследствие извършен собствен мониторинг. 

Компонент „Въздух” и фактор „Шум”
През месец юни на „Ломско пиво” АД, гр. Лом е извършена проверка и измерване на еквивалентното ниво на шум по утвърден контур с Регионална лаборатория – Монтана. Измерването е извършено в 12 точки по границите на обекта и в една точка в мястото на въздействие, класифициран като обект – разположен в жилищни зони и територии. Натовареността на производствените мощности при проверката и измерването е 80%. 
През отчетния период е извършена проверка на гр. Монтана, във връзка с подадени многократни сигнали и жалби за запрашаване на атмосферния въздух, вследствие реализиране на проект „Рехабилитация на водопроводна и канализационна система на гр. Монтана”. Проверката включва имисионно измерване  чистотата на атмосферния въздух от Мобилна станция към ИАОС – РЛ –  Плевен, след съгласуване с МОСВ и ИАОС. Измерването е извършено в три пункта в гр. Монтана, в рамките на 72 часово измерване (24 часа на пункт), за периода 25.06. – 28.06.2014 г. по следните показатели: озон, въглероден оксид, азотен оксид, азотен диоксид, сероводород, амоняк и фини прахови частици 10 (ФПЧ10). 
           През месец юни са издадени две предписания за представяне на план или скица на работната площадка с разположението на производствени и офисни помещения в срок до 25.07.2014 г. на управителя на „Алексия – 2002” ООД, гр. София, за обект – инсталация за биогаз в с. Добри дол, общ. Лом и  управителя на „Зърнени храни – 99” АД, гр. Видин.

Управление на отпадъците и опазване на почвите
През месец април са извършени проверки на следните обекти:
· на община Вълчедръм, във връзка с чистотата на населените места - проверени са терени и площи на територията на гр. Вълчедръм, с. Разград и с. Макреш. В констативния протокол от проверката до кмета на общината са дадени две предписания  за почистване на участъци замърсени с битови отпадъци на ул. „Гробарска” в гр. Вълчедръм и писмено да информират РИОСВ - Монтана за предприетите действия  в срок до 04.07.2014 г; 
· на община Бойчиновци, във връзка с чистотата на населените места - проверени са терени и площи на територията на гр. Бойчиновци, с. Мърчево, с. Ерден и с. Владимирово. При проверката замърсявания и образувани нерегламентирани сметища не са констатирани.  Дейностите по сметосъбиране и сметоизвозване се извършват по график. 
· „Монолит” АД, гр. Монтана – цех за обработка на скални блокове „Пъстрина”, по изпълнение на рекултивация на прилежащ терен. Теренът представлява старо корито на р. „Огоста” и се рекултивира чрез запълване с твърд технологичен отпадък. Дейностите се извършват по утвърден проект. В момента на проверката се извършва депониране и подравняване в западната част на определеното за целта място при спазване на проектната разработка; 
· „Кариана” ЕООД, с. Ерден, общ. Бойчиновци – цех за месопреработка, съгласно изискванията на ЗУО и наредбата за опаковки и отпадъци от опаковки. Дружеството участва в колективна система за оползотворяване на отпадъците от опаковки чрез сключен договор с „Булекопак” АД, гр. София. За 2013 г. дрлужеството е освободено да заплаща продуктови такси, съгласно заповед на министъра на ОСВ от 2014 г., посочено в приложение № 3, позиция № 827. Изготвена е актуална вътрешнофирмена спецификация за 2014 г. и месечни справки декларации. Заведена е отчетна книга за образуваните отпадъци, която се води редовно. Изпратен е в срок на ИАОС годишен отчет за образуваните производствени отпадъци за 2013 г; 
· община Брусарци, във връзка с чистотата на населените места - проверени са терени и площи на територията на гр. Брусарци, с. Смирненски, с. Крива бара и с. Дондуково. При проверката замърсявания и образувани нерегламентирани сметища не са констатирани.  Дейностите по сметосъбиране и сметоизвозване се извършва по график а в населените места почистването се извършва единствено персонал, назначен по програми за временна заетост;
· „Транс метал” ООД, гр. Монтана – площадка за ОЧЦМ в гр. Брусарци, съгласно изискванията на ЗУО - дружеството притежава безсрочно разрешение за дейности с неопасни отпадъци, НУБА, ИУЕЕО, ОЧЦМ и разглобяване на ИУМПС. Проверената площадка е под № 3 в разрешителното като към момента на проверката се извършва само приемане на ОЧЦМ. Същите се приемат и съхраняват разделно по видове за последващо третиране. Приемат се отпадъци само от физически лица и се води необходимата отчетност. Извършва се извършва предварителна обработка – единствено ръчно рязане и сортиране само при необходимост;
· „Вида ойл” ООД, гр. Видин”– площадка с преустановена дейност за ОЧЦМ в гр. Брусарци, съгласно изискванията на ЗУО. При проверката се констатира, че площадката не работи;
· община Вършец, във връзка с чистотата на населените места - проверени са терени и площи на територията на гр. Вършец – околовръстен път, кв. Заножене, закрито депо за битови отпадъци, с. Спанчевци, с. Д. Озирово, с. Горна Бяла речка, и с. Долна Бяла речка. При проверката замърсявания и образувани нерегламентирани сметища не са констатирани.  Дейностите по сметосъбиране и сметоизвозване се извършват по график, като в общината е въведено и разделно събиране на отпадъците от опаковки;
· община Якимово, във връзка с чистотата на населените места - проверени са терени и площи на територията на с. Якимово, с. Д. Церовене, с. Дългоделци и с. Комощица. При проверката замърсявания и образувани нерегламентирани сметища не са констатирани.  Дейностите по сметосъбиране и сметоизвозване се извършва по график, съгласно сключен договор между общината и фирма „Сервиз астон” ООД, гр. София;
· Терени и площи в регулация и извън регулация на гр. Монтана, във връзка с препратен сигнал от МОСВ, за действия по компетентност за образувани нерегламентирани сметища със смесени битови и строителни отпадъци, при изпълнение на проект „Воден цикъл” на гр. Монтана. Проверката е извършена с представители на община Монтана и обл. Управление на БСП – Монтана. Проверени са терени и площи в и извън регулацията на града. Констатирани са няколко участъка с нерегламентирано депонирани смесени битови и строителни отпадъци, за което на виновното длъжностно лице е съставен акт за УАН, съгласно изискванията на ЗУО;
· Проверка  по изпълнение на предписание за предприемане на действия по почистване на нерегламентирана площадка от събрани ИУМПС, в местността „Мало поле” гр. Монтана. При проверката се констатира, че площадката не е почистена и предписанието не е изпълнено. На виновното лице е съставен акт за УАН за нарушение на чл. 156, ал. 1 от ЗУО;  
· община Лом, във връзка с подаден сигнал за образуване на нерегламентирани сметища и замърсяване на площи със смесени битови и строителни отпадъци. При проверката се констатира, че сигнала е основателен, замърсените площи са подробно описани в констативния протокол от проверката. До кмета на общ. Лом са дадени две предписания, за почистване на замърсените площи, както и да се уведоми РИОСВ – Монтана за предприетите дейностите. За допуснатото замърсяване на кмета на общ. Лом е съставен акт за УАН  за нарушение на чл. 112, ал. 1, т. 1 от ЗУО. 
· Склад в гр. Димово, с препарати за растителна защита, с изтекъл срок на годност. При проверката е установено, че склада е в добро състояние – здрав покрив, зазидани врати и прозорци, с поставена предупредителна табела. На се констатира неприятни миризми и разпиляни пестициди. Снети са координати на склада с GPS устройство;
· „ИЖО” ЕООД, гр. Лом – 2 броя площадки за отпадъци от ЧЦМ в гр. Лом, съгласно изискванията на ЗУО. При проверката е констатирано, че площадка - 1 за ОЧЦМ в местността „Бахчите” извършва дейност. Отпадъците се приемат на обособен приемателен пункт и се съхраняват в оградена с плътна ограда площадка. Поставени са табели със съответните кодове на същите. Води се необходимата отчетност. В момента на проверката не се извършва дейност с неопасни отпадъци от хартия и пластмаси. Площадка – 2 за ОЧЦМ в гр. Лом, на ул. „Л. Миланези” не работи и не е въведа в експлоатация;
·  „Грийнпланет” ООД, гр. София – площадка в гр. Лом за дейности – сортиране и прегрупиране на неопасни отпадъци, съгласно изискванията на ЗУО. Дружеството има издаден регистрационен документ за предварително третиране на неопасни отпадъци. При проверката е устаонвено, че обекта е заключен и на площадката не се извършва дейност;
·  „Милкком” ООД, гр. Лом – млекопреработка, съгласно изискванията на ЗУО и подзаконовите му нормативни актове. Дружеството е производител на кисело мляко, кашкавал, и сирене от прясно мляко, които предлага на вътрешния пазар. Изпълняват се задълженията, съгласно ЗУО като фирмата членува в колективна система чрез сключен договор, с организация по оползотворяване на отпадъци от опаковки „Екобулпак” АД, гр. София;
· „Мити 01” ЕООД, гр. София – обект за месопреработка в гр. Лом, съгласно изискванията на ЗУО и подзаконовите му нормативни актове. Дружеството е производител на месни продукти, които предлага на вътрешния пазар. Изпълняват се задълженията, съгласно ЗУО, като фирмата членува в колективна система чрез сключен договор, с организация по оползотворяване на отпадъци от опаковки „Екопак България” АД, гр. София. Отчетната документация е изготвена съгласно изискванията, като и вътрешно фирмената спецификация и месечните справки декларации;
· община Вършец по изпълнение на проект „Биологична рекултивация на депо за неопасни отпадъци – Вършец”, във връзка със Заповед на МОСВ за контрол на проекти финансирани от ПУДООС. При проверката е установено, че проекта е реализиран частично, като са извършени предвидените дейности за първата година от изпълнение на биологичната рекултивация. Средствата предвидени за дейностите, съгласно представения протокол са изразходвани по предназначение;
· „Мега груп метал” ЕООД, гр. Берковица -  площадка за ИУМПС в гр. Монтана, съгласно изискванията на ЗУО. Дружеството притежава безсрочно разрешение за дейности с отпадъци. При проверката е установено, че се извършват дейности по съхранение на ИУМПС и разглобяване, като се отделят годните части за втора употреба. Обособени са помещения с ограничен достъп за съхранение на отпадъците.  Местата са обозначени с указателни табели.  При приемането на ИУМПС се издава удостоверение за дерегистрация на същите. Води се отчетност на приетите и образувани отпадъци;
· ЕТ „Автоконтакт Петър Димитров” – площадка за ИУМПС, съгласно изискванията на ЗУО. Фирмата притежава разрешение за дейности на отпадък от ИУМПС. При проверката се констатира, че отпадъците се приемат на обособена площадка, отговаряща на изискванията. От началото на 2014 г. са приети 12 броя ИУМПС. Участъците за приемане и съхранение са обозначени с табели по вида на отпадъка. Обособен е склад за съхранение на НУБА и отработени масла. На обекта се води необходимата отчетност;  
· „Давидов плац 93” ЕООД – площадка за неопасни отпадъци в гр. Монтана - фирмата притежава безсрочен регистрационен докумен за дейности с неопасни отпадъци. При проверката е констетирано, че към момента не са приемани, съхранявани и третирани неопасни отпадъци в границите на площадката. На същата няма и налични количства. За обекта има заверена отчетна книга от РИОСВ – Монтана;
· „Валка” ООД, гр. Монтана, производство на хледни изделия и закуски. Дружеството изпълнява задълженията си, съгласно ЗУО като членува в колективна система чрез сключен договор, с организация по оползотворяване на отпадъци от опаковки „Булекопак” АД, гр. София. Изискващата се отчетна документация е изготвена съгласно изискванията;
· „Лорелай” ООД, гр. Монтана, месопреработка и производство на месни изделия. При проверката е констатирано, че дружеството изпълнява задълженията си, съгласно ЗУО като членува в колективна система чрез сключен договор, с организация по оползотворяване на отпадъци от опаковки „Екопак България” АД, гр. София. Изискващата се отчетна документация е изготвена съгласно изискванията;
·  „Виена - 2010” ООД, гр. Монтана - дружеството изпълнява задълженията си по ЗУО, като заплаща продуктова такса на ПУДООС за пуснатите на вътрещния пазар пакетирани продукти. За периода 01.05.2013 г. – 15.06.2014 е представено платежно нареждане за преведената сума. Отчетната документация е изготвена съгласно изискванията;
· Депо за „Б – Б” кубове в гр. Монтана, за излезли от употреба препарати за растителна защита. При проверката е установено, че кубовете са в добро състояние, с ненарушена цялост и хидроизолация;
· Депо за „Б – Б” кубове в с. Габровница, общ. Монтана с препарати за растителна защита, с изтекъл срок на годност. При проверката е установено, че 6 – те контейнера са в добро състояние, с ненарушена цялост и хидроизолация.  Не се констатира неприятна миризма и разпилени пестициди. Снети са координати на депото с GPS устройство;

· Склад за негодни за употреба пестициди с. Мърчево, общ. Бойчиновци. При проверката се констатира, че същият е в добро състояние с ограничен достъп. Не са констатирани замърсявания и наличие на неприятни миризми; 
· Депо с контейнери „Б – Б” кубове гр. Бойчиновци с негодни за употреба препарати за растителна защита с изтекъл срок. При проверката се констатира, че контейнерите са в добро състояние със здрава хидроизолация и ненарушена цялост. 
· кравеферма на кооперация „Спестовност” с. Габровница, общ. Монтана. В момента на проверката се отглеждат пасищно 82 бр. крави и 44 броя телета. Торопочистването се извършва чрез система и се отвежда по бетонови улей в ремарке, като  се депонира на торохранилището в рамките на животновъдната ферма. Торохранилището е с бетоново ограждение, с ограничен достъп. 

Биоразнообразие и защитени територии
През месец юни  2014 г. са издадени 20 броя писма за горскостопански програми. Издадено е едно решение по оценка на съвместимостта. Издадени са осем преценки по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО. 
През месец май са извършени 14 проверки по приложение на Закона за биологичното разнообразие, 20 проверки по приложение на Закона за лечебните растения. Съставени са 5 акта за нарушение разпоредбите на Закона за лечебните растения.
През месец юни са проверени следните общински адмитнистрации във връзка с изискванията на ЗЛР: Общинска администрация Вършец-  установено е, че  има разработена и утвърдена тарифа за ползване на лечебни растения, от земи, гори и водни площи на територията на общината. Разработен е и раздел „Лечебни растения” в програмата за опазване на околната среда, която подлежи на актуализация, за което са дадени необходимите указания. От началото на 2014 г. са постъпили и съответно издадени 4 броя позволителни за ползване на лечебни растения. През настоящата година представители на общината не са извършвали проверки и не са съставяли актове за констатирани нарушения;
- Общинска администрация Якимово - има разработена и утвърдена тарифа за ползване на лечебни растения, от земи, гори и водни площи на територията на общината. Разработен е и раздел „Лечебни растения” в програмата за опазване на околната среда, която подлежи на актуализация, за което са дадени необходимите указания. От началото на 2014 г. са постъпили и съответно издадени 6 броя позволителни за ползване на лечебни растения. През настоящата година представители на общината не са извършвали проверки и не са съставяли актове за констатирани нарушения; 
- Общинска администрация Димово - има разработена и утвърдена тарифа за ползване на лечебни растения, от земи, гори и водни площи на територията на общината. Разработен е и раздел „Лечебни растения” в програмата за опазване на околната среда, която подлежи на актуализация, за което са дадени необходимите указания. От началото на 2014 г. са постъпили и съответно издадени 8 броя позволителни за ползване на лечебни растения;
- Общинска администрация Лом - има разработена и утвърдена тарифа за ползване на лечебни растения, от земи, гори и водни площи на територията на общината. Разработен е и раздел „Лечебни растения” в програмата за опазване на околната среда, който е актуализиран, след предварително съгласуване с РИОСВ. От началото на 2014 г. са постъпили и съответно издадени 1 брой позволително за ползване на 1000 гк цвят липа в сухо състояние. През настоящата година представители на общината не са извършвали проверки и не са съставяли актове за констатирани нарушения. При проверката нарушения не са констатирани. 
През отчетния период е извършена проверка – последващ контрол на частен терен в землището на с. Мездрея, общ. Берковица, с начин на ползване - пасище, попадащо в ЗЗ „Берковица”, от „Натура 2000”, служебно разпределен на „Ирида” ООД, гр. Берковица, със заповед директора ОДЗ – Монтана да ползва земи, по изпълнение на  решение на комисия (предписание), за възстановяване на същия, след неправомерно разораване от фирмата. Проверката е извършена съвместно с представители на общинска служба „Земеделие” – Берковица, Областна дирекция – Земеделие, гр. Монтана и „Ирида” ООД. При проверката е установено, че решението не е изпълнено. Терена не е подравнен и не е възстановен като пасище, след неправомерното му разораване, за което е съставен акт .
Извършена е проверка на Защитена местност „Глухарчевидна жълтица” в землището на гр. Вършец, съгласно изискванията на ЗЗТ. ЗМ е новообявена за опазване на целеви защитен растителен вид, по проект пилотна мрежа за малки ЗТ за опазване на растенията в България. ЗМ представлява естествена ливада, общинска собственост, необработваема с видими от паша на добитък в малки участъци. Цъфтежът на защитения растителен вид масово започва през м. юли. При проверката нарушения в режима на стопанисване не са констатирани. 

Превантивна дейност	
През отчетния период са издадени 3 решения за преценяване на необходимостта от ОВОС. Издадено е едно решение за преценяване на необходимостта от екологична оценка. 
През отчетния период са извършени  проверки  на: обект „Смесена канализация на гр. Димово – І – ви етап”, във връзка с отчитане на етап от строеж на обекта, по сключен договор за финансиране от ПУДООС и съгласно Заповед на директора на РИОСВ – Монтана. При проверката са отчетени извършените дейности по проекта и договора, като вложените средства са използвани по предназначение. С изпълнение на дейностите е изпълнен окончателно договор от 2007 г и е съставен констативен Акт (образец 15) за приемане на строежа от 11.04.2014 г; обект „Смесена канализация на гр. Димово – ІІ – ри етап, първи транш”, във връзка с отчитане на етап от строеж на обекта, по сключен договор за финансиране от ПУДООС и съгласно Заповед на директора на РИОСВ – Монтана. При проверката са отчетени извършените дейности по проекта и договор от 2013 г., като вложените средства са използвани по предназначение. 
През месец юни е извършена проверка на площ за търсене и проучване „Кошарата”, землищата на с. Дългоделци и с. Якимово, общ. Якимово, обл. Монтана с титуляр на разрешително „Креди” ЕООД, гр. Монтана, във връзка с приключване на проучвателните дейности. „Креди” ЕООД, гр. Монтана е титуляр на издадено разрешение за търсене и проучване на неметални полезни изкопаеми – индустриални минерали, издадено от МИЕ, за срок от 1 година, на площ от 1 кв. км. Проучването се заключава в извършена разкривка в три участъка по откос на съществуващите хълмове, вследствие на което участъците и площта са оценени като неперспективни. При проверката е констатирано, че участъците са подравнени и рекултивирани. Дейностите са извършени в границата на предоставената площ. Тъй като участъците са оценени като неперспективни „Креди” ЕООД, гр. Монтана няма да продължи процедурата, съгласно изискванията на глава VІ, раздел ІІІ от ЗООС. 
             През отчетния период са извършени проверки на условията по: Решение № МО 44-ПР/2008 г. на ИП „Изграждане на търговско-обслужващ автокомплекс” и Решение № МО 3-ПР/2008 г. на ИП "Риборазвъждане в язовир „Добри дол”.

Химикали 
През отчетния период са извършени проверки по приложение на ЗЗВВОХВС на следните обекти: „Гарантпроектстрой” ООД, гр. Берковица, обект – варов възел в с. Мездрея производство на бетонови и варови разтвори – установено е, че дружеството произвежда гасена вар от негасена и хоросанови разтвори. По регламент 1907/2006 (Регламент REACH) фирмата се явява производител  на гасена вар и потребител на негасена. Извършена е предварителна регистрация и същинска през 2013 г. Представен е документ за нотификация, съгласно Регламент ЕО 1272/2008 г., за същинска регистрация, ИБЛ и справка за произведените количества за 2013 г;
-„АДЛ” ООД, гр. София, обект – мандра „Люта” с. Владимирово - производство на краве сирене – установено е, по Регламент 1907/2006 (Регламент REACH) фирмата се явява потребител на химични вещества и смеси. Същите се съхраняват в отделно помещение в оригинални пластмасови опаковки върху метални стелажи. На управителя на фирмата е дадено предписание да се извърши оценка на безопасност на съхранение на използваните хим. вещества и смеси по утвърден формат, като същата се представи в РИОСВ – Монтана;
През месец юни е извършена проверка на „България флуорит” ЕООД, гр. София – обект за добив и обогатяване на флуоритова суровина в гр. Чипровци, във връзка с писмо на ОД на МВР – Монтана, за контрол на взривните вещества за граждански цели. Използваните взривни вещества се съхраняват в база  „Ливадски дол” гр. Монтана. За същите са представени информационни листи за безопасност. Проверен е и склада за съхранение на други химични вещества и смеси, той е с ограничен достъп, като веществата се съхраняват в оригинални опаковки съгласно изискванията. 

Кратко обобщение по отношение на ефект спрямо околната среда, бизнеса и обществеността.
            По повод 5 юни – Световния ден на околната среда РИОСВ – Монтана организира конкурс между детски заведения и социални заведения на територията на област Монтана и област Видин на тема: „Най-зелен двор”. На победителите в конкурса бяха връчени предметни награди.
            В отбелязването на Световния ден на околната среда се включиха ученици от екоклуб към ПМГ „Свети Климент Охридски”, гр. Монтана с изложба посветена на 5 юни и  посещение на Пречиствателната станция за отпадни води в Монтана, съвместно с експерти от направление „Води”.
  Експерти от РИОСВ – Монтана взеха участие в празник на децата от ЦДГ ”Незабравка”, гр. Монтана, посветен на опазването на околната среда. 

